आधार को सुधारणा लेखन के लिए पढ़ाई अपने कौशल का अभ्यास करना कहानी की संरचना करना
बुरे लेखन का सबसे सामान्य प्रदर्शन होता है पैसिव वॉइस का अत्यधिक प्रयोग। अंग्रेज़ी भाषा में मूल वाक्य संरचना S-V-O: Subject-Verb-Object होती है। इस वाक्य संरचना का एक उदाहरण है, “The zombie bit the man”। पैसिव वॉइस में ऑब्जेक्ट को पहले रखने से वाक्य उलझ जाता है: “The man was bitten by the zombie”। एक तो इसमें अधिक शब्दों की आवश्यकता होती है, वहीं दूसरी ओर, “to be” क्रिया रूप का उपयोग करना होता है, जिसके कारण आपके लेखन की सम्पूर्ण ऊर्जा निकाल जाती है। यथासंभव इस प्रकार की संरचना से बचने का प्रयास करिए।  पैसिव वॉइस का प्रयोग हमेशा बुरा नहीं होता है। कभी कभी किसी वक्तव्य को स्पष्ट रूप से बताने का ऐक्टिव विकल्प कारगर नहीं लगता है, और कभी तो आप स्वयं अपनी इच्छानुसार हल्की फुल्की पैसिव संरचना को चुनते हैं। परंतु इसके पहले कि आप अपवाद ढूँढने लगें, इस नियम के पालन को सीख लीजिये। इसका मुख्य अपवाद विज्ञान-लेखन है, जिसमें शोधों के स्थान पर परिणामों पर बल देने के लिए, पारंपरिक रूप से पैसिव वॉइस का इस्तेमाल किया जाता है (हालांकि, अब यह स्थिति बदल रही है और लिखने से पहले आप नीति निर्देशों की जांच कर लीजिये)। उदाहरण के लिए, इस वाक्य, “puppies fed spicy dog food were found to have more upset stomachs” में बल खोज पर दिया गया है, न कि खोज करने वाले व्यक्ति पर। अच्छा लेखन, चाहे वह उपन्यास हो या विद्वतापूर्ण निबंध, सदैव ही सटीक, विचारोत्तेजक, तथा अप्रत्याशित के मसाले का मिश्रण होता है। सही क्रिया अथवा विशेषण किसी मामूली वाक्य को ऐसा परिवर्तित कर सकते हैं, जिसे लोग वर्षों तक याद रखें और उसका प्रयोग उद्धरण की तरह कर सकें। यथासंभव विशिष्ट शब्दों का ही चयन करिए। जबतक कि आप कोई ताल ही न बनाने वाले हों, तब तक एक ही शब्द का प्रयोग बार बार न करिए।  इसका एक अपवाद तब होता है जब किसी शब्द का प्रयोग किसी वार्तालाप का विवरण देने के लिए किया जाता है। बुरे लेखन में "he commented" तथा "she opined" की भरमार होती है। ठीक जगह पर लगाया हुआ “sputtered” चमत्कारिक हो सकता है, परंतु अधिकांश समय सीधे सादे “said” से काम चल सकता है। हालांकि, बार बार “said” का उपयोग अटपटा लग सकता है, परंतु व्यर्थ ही उसको परिवर्तित कर देना आपके पाठकों के लिए वार्तालाप में आगे पीछे जाने में कठिनाई उत्पन्न कर सकता है। कुछ समय के उपरांत, जब पाठक चरित्रों की आवाज़ पर ध्यान केन्द्रित कर लेते हैं, तब “He said/she said” उनके लिए लगभग अदृश्य ही हो जाते हैं।  सशक्त का अर्थ असपष्ट या अधिक जटिल नहीं होता है। जब आपको “use” कहना हो, तब “utilize” मत कहिए। यह आवश्यक नहीं है कि “He sprinted” निश्चय ही “He ran” से बेहतर होगा। यदि आपको वास्तव में सुअवसर प्राप्त हो, तभी “ameliorate” का उपयोग करिए – अन्यथा “ease” भी उतना ही अच्छा है। थिसौरस सुविधाजनक हो सकता है परंतु उसका उपयोग सावधानी से करिए। ज़रा Friends के जोई की परेशानी को समझिए जब वह बिना शब्दकोश में देखे थिसौरस का उपयोग करता है: “They’re warm, nice people with big hearts” बन जाता है “They’re humid, prepossessing homo sapiens with full-sized aortic pumps”। यदि आप अपनी शब्दावली में सुधार करने के लिए थिसौरस का उपयोग करने जा रहे हैं, तब नए शब्दों का ठीक ठीक अर्थ जानने के लिए शब्दकोश में उन शब्दों को देखिये। अच्छा लेखन सरल, स्पष्ट एवं सीधा सादा होता है। जो बात 20 शब्दों में कही जा सकती है उसके लिए 50 शब्दों का उपयोग करने से या छोटे शब्द के स्थान पर बहुत से अक्षरों वाले शब्दों का प्रयोग करने से आपको कुछ अतिरिक्त अंक नहीं प्राप्त होंगे। अच्छे लेखन का अर्थ सही शब्दों का चयन है, न कि पृष्ठ भरने का। कभी कभी एक ही वाक्य में अनेक विचारों और विवरणों को भरना अच्छा लग सकता है, परंतु संभावना यह है कि उसको पढ़ना कठिन हो जाएगा। यदि कोई मुहावरा वाक्य में कुछ जोड़ नहीं रहा हो, तो उसे हटा ही दीजिये।  क्रिया विशेषण औसत दर्जे के लेखन की पारंपरिक बैसाखी होती है और वह केवल वाक्य को अव्यवस्थित ही कर देती है। ठीक जगह पर उपयोग किया गया क्रिया विशेषण तो बहुत ही अच्छा लगता है, परंतु अधिकांश समय जिन क्रिया विशेषणों का उपयोग किया जाता है उनका संकेत तो क्रिया या विशेषण में पहले ही दिया जा चुका होता है – या यदि हमने अधिक विचारोत्तेजक शब्द चुना हो, तब किया जा सकता है। जैसे कि "screamed fearfully" लिखने की आवश्यकता नहीं है क्योंकि "scream" तो पहले ही भय का संकेत दे देता है। यदि आप पाएँ कि आपके लेखन में “-ly” शब्द अधिक प्रयोग हो रहे हों, तब शायद आवश्यकता इस समय गहरी सांस लेकर अपने लेखन पर ध्यान केन्द्रित करने की है।  कभी कभी व्यर्थ की चीज़ों को निकालने का सर्वश्रेष्ठ समय सम्पादन के स्तर पर होता है। आपको प्रत्येक वाक्य को संक्षिप्त बनाने की सनक नहीं पालनी है; जैसे भी विचार मस्तिष्क में आयें, उनको कागज़ पर उतार लीजिये और उसके बाद व्यर्थ की सामग्री को संपादित कर दीजिये। आपका लेखन शून्य में ही नहीं है – वह पाठक की कल्पना के साथ अनुभव किया जाता है। आपको प्रत्येक विवरण विस्तार से लिखने की आवश्यकता नहीं है, क्योंकि कुछ अच्छे विवरण पाठक के मस्तिष्क को शेष से भर लेने के लिए प्रेरित कर देंगे। उचित स्थानों पर बिन्दु लगा दीजिये और पाठक उनको जोड़ लेगा। जो भी चीज़ पाठक को दिखाई जा सकती है, उसे “बताइये” मत। पाठक को किसी चरित्र की पृष्ठभूमि या कथानक के बिन्दु की महत्ता समझाने के लिए लंबी चौड़ी बातें करने के स्थान पर प्रयास करिए कि पाठक उसी विचार की खोज आपके चरित्रों द्वारा प्रयुक्त शब्दों, भावनाओं, तथा कृत्यों से कर सकें। विशेष तौर से, काल्पनिक साहित्य में लेखन की इस शास्त्रीय विधा को अभ्यास में लाना, किसी लेखक के सीखने के लिए सबसे महत्त्वपूर्ण पाठ है। जैसे कि, “Sydney was angry after reading the letter” पाठक को बताता है कि सिडनी को क्रोध आया, परंतु हमें स्वयं देखने के लिए कुछ नहीं देता है। यह आलस्यपूर्ण भी है और अविश्वसनीय भी। “Sydney crumpled the letter and threw it into the fireplace before she stormed from the room” से स्पष्ट रूप से बिना कुछ कहे भी यह “दिखाई पड़ता है” कि सिडनी नाराज़ था। यह कहीं अधिक प्रभावशाली है। पाठक जो देखते हैं, उसपर विश्वास करते हैं, न कि जो वह सुनते हैं। रूढ़ोक्तियाँ वे उद्धरण, विचार, या स्थितियाँ होती हैं जिनका उपयोग इतनी अधिक बार हो चुका होता है कि अब वे वैसा प्रभाव नहीं छोडतीं जैसा कि पहले छोडती थीं। ये आमतौर पर इतनी सामान्य होती हैं कि पाठक पर दीर्घकालीन प्रभाव नहीं छोड़ पातीं। चाहे आप काल्पनिक लेखन कर रहे हों या अकाल्पनिक, रूढ़ोक्तियों को निकाल देने से आपकी कृति बेहतर हो जाएगी।  "It was a dark and stormy night" रूढ़ोक्ति का एक शास्त्रीय उदाहरण है – और अभी भी यह एक रूढ़िवादी परिकल्पना है। अब मौसम से संबन्धित कुछ शुरुआती पंक्तियों की तुलना कीजिये: “It was a bright cold day in April, and the clocks were striking thirteen.” जॉर्ज ऑरवेल  1984। न तो यह अंधेरी है, न तूफ़ानी, और न ही रात। परंतु आप शुरू से ही बता सकते हैं कि 1984 में कुछ ठीक नहीं है। “The sky above the port was the color of television, tuned to a dead channel.” विलियम गिब्सन लिखित Neuromancer, वही पुस्तक है जिसने कि हमें “cyberspace” शब्द दिया है। यहाँ पर न केवल मौसम की सूचना दी जाती है, परंतु उसे इस प्रकार से दिया जाता है जिससे कि आप तुरंत ही उस मनहूस दुनिया में पहुँच जाते हैं। “It was the best of times, it was the worst of times, it was the age of wisdom, it was the age of foolishness, it was the epoch of belief, it was the epoch of incredulity, it was the season of Light, it was the season of Darkness, it was the spring of hope, it was the winter of despair, we had everything before us, we had nothing before us, we were all going direct to Heaven, we were all going direct the other way—in short, the period was so far like the present period, that some of its noisiest authorities insisted on its being received, for good or for evil, in the superlative degree of comparison only.” चार्ल्स डिकेंस की A Tale of Two Cities। मौसम, मनोभाव, शाप, तथा नैराश्य – यह सभी कुछ डिकेंस ने अपनी प्रारम्भिक पंक्ति में ही लिख दिया है जिससे कि पाठक आगे किसी भी चीज़ के लिए तैयार हो जाता है।   रूढ़ोक्तियों से बचना तब भी महत्त्वपूर्ण है, जब आप अपने बारे में लिख रहे हों। अपने बारे में यह कहना कि आप “people person” वास्तव में आपके बारे में निश्चित रूप से कुछ नहीं बताता है। जब आप यह बताते हैं कि आप अलग अलग प्रकार के लोगों से भली भांति संवाद इसलिए कर सकते हैं क्योंकि आप एक द्विभाषी परिवार में बड़े हुये हैं, तथा बड़े होते समय 6 देशों में रहे हैं, तब बिना आपकी आलस्यपूर्ण भाषा पर विश्वास किए, आपके पाठक यह जान जाते हैं कि आप “people person” हैं। बुरे लेखन की एक पहचान विस्तृत सामान्यीकरण भी है। उदाहरण के लिए, किसी अकादमिक निबंध में ऐसा कहा जा सकता है, “In modern times, we are more progressive than people a hundred years ago.” इस वक्तव्य से अनेक बेबुनियाद धारणाएँ बताई जा रही हैं तथा “progressive” जैसे महत्त्वपूर्ण विचार को परिभाषित भी नहीं किया जा रहा है। सटीक एवं निश्चित बने रहिए। चाहे आप लघुकथा लिखा रहे हों, या विद्वतापूर्ण निबंध, सामान्यीकरण तथा वैश्विक वक्तव्यों से दूर रहना आपके लेखन को सुधार देगा। यह सृजनात्मक लेखन पर भी लागू होता है। स्वयं को किसी भी की पड़ताल किए बिना स्वीकार करने की अनुमति मत दीजिये। जैसे कि, यदि आप किसी नारी चरित्र के संबंध में कहानी लिख रहे हों, तब यह मान ही मत लीजिये कि वह स्वाभाविक रूप से पुरुषों की अपेक्षा अधिक भावुक होगी या उसका झुकाव शिष्टता और दयालुता की ओर अधिक होगा। इस प्रकार की बिना जाँची हुयी विचारधाराएँ आपको सृजनात्मक लीक पर ही डाले रखती हैं तथा वास्तविक जीवन द्वारा प्रस्तुत विभिन्न संभावनाओं की खोज करने से रोकती हैं। अपने कथन के लिए बिना साक्ष्य के अंदाज़ मत लगाइए। सृजनात्मक लेखन के संबंध में यह “दिखाइए, बताइये मत” के सिद्धान्त के समकक्ष है। केवल यह मत “कह दीजिये” कि बिना मज़बूत पुलिस बल के, समाज, जैसा कि हम उसे जानते हैं, नष्ट हो जाएगा। यह क्यों सत्य है? आपके पास क्या साक्ष्य हैं? अपने वक्तव्य के पीछे के विचार का वर्णन करने से आप अपने पाठक को यह देखने की अनुमति देंगे कि आप जो कह रहे हैं, उसके संबंध में आपको जानकारी है। इससे उनको यह निर्णय लेने में सहायता मिलेगी कि क्या वे आपसे सहमत हैं। जहां एक अच्छा रूपक या उपमा आपके लेखन को मज़बूत तथा जीवंत बना सकते हैं, वहीं बुरा वाला, आपके लेखन को, बचकाने स्तर का कमज़ोर बना सकता है। (वैसे यह एक अशक्त उपमा है।) रूपकों तथा उपमाओं का अतिशय प्रयोग यह संकेत करता है कि आप जो कह रहे हैं, उसपर आपको विश्वास नहीं है, और अपने विचारों को स्पष्ट करने के लिए आपको अलंकारों का प्रयोग करना पड़ रहा है। यह बहुत जल्दी ही रूढ़ोक्तियों में भी परिवर्तित हो जाती हैं। एक “मिश्रित” रूपक, दो रूपकों को ऐसा मिला देता है कि उनका कोई अर्थ नहीं निकलता। जैसे कि, “We’ll burn that bridge when we come to it” में इन दो रूपकों को मिला दिया गया है “We’ll cross that bridge when we come to it” तथा “Don’t burn bridges”। यदि आप निश्चित नहीं हैं कि रूपक का प्रयोग कैसे करना है, तो या तो उसका अर्थ समझ लीजिये – या पूरी तरह से उसको छोड़ ही दीजिये। सर्वश्रेष्ठ लेख नियमों का पालन नहीं करते हैं – वे जानते हैं कि कहाँ और कैसे उन्हें तोड़ना है। पारंपरिक व्याकरण से लेकर लेखन के सुझावों तक सब कुछ बदला जा सकता है यदि आपको पता लगता है कि उल्लंघन से आपकी कृति सुधर सकती है। इसकी कुंजी यही है कि आपको बाद में भी अच्छा दिखना होगा जिससे कि यह स्पष्ट हो सके कि आप जानबूझकर और सकारण नियमों को तोड़ रहे हैं। जैसा कि बाक़ी सभी चीज़ों के साथ होता है, यहाँ भी संयम महत्त्वपूर्ण है। प्रारम्भिक पंक्ति में आलंकारिक प्रश्न पूछना अत्यंत प्रभावी हो सकता है। परंतु आलंकारिक प्रश्नों का बारंबार पूछा जाना उनके प्रभाव को शीघ्रता से कम कर देता है। आप कब और क्यों नियमों का उल्लंघन करें, इस संबंध में सावधान रहिए। सम्पादन लेखन का एक अत्यंत महत्त्वपूर्ण भाग है। जब आप कुछ लिखना समाप्त करें, तब उसे एक दिन के लिए रखा रहने दीजिये, तत्पश्चात, ताज़ी नज़रों से उसे फिर से पढ़िये, जिससे कि आप उलझन भरे स्थानों को पहचान सकें या पूरे पूरे परिच्छेदों को त्याग सकें – कुछ भी ऐसा, जिससे आपकी कृति बेहतर हो सके। जब आप यह कर चूकें, तब उसे फिर से पढ़िये, और फिर पढ़िये। कुछ लोग “सम्पादन” को ही “प्रूफ़रीडिंग” समझ बैठते हैं। दोनों ही महत्त्वपूर्ण हैं, परंतु “सम्पादन” का केंद्र होता है यह विचार करना कि आपके लेख में सामग्री क्या है, और वह कैसे काम कर रही है। किसी भी शब्द रचना या विचार से इतना लगाव मत रखिए कि आप उसको तब भी बदलने को तैयार न हों, जब आपको यह समझ में आ जाये कि आपका विचार और स्पष्ट या प्रभावशाली विधि से भी प्रस्तुत किया जा सकता है। प्रूफ़रीडिंग कहीं अधिक तकनीकी होती है और इसमें व्याकरण, वर्तनी, विराम चिन्हन, तथा संरचना संबंधी त्रुटियाँ पकड़ी जाती हैं। महान और प्रभावशाली लेखकों की कृतियों को यह जानने के लिए पढ़िये और समझिए कि लिखित शब्दों से क्या कुछ संभव है, और पाठकों की प्रतिक्रिया किस पर सर्वश्रेष्ठ होती है। अच्छे लेखकों की कृतियों में डूबने से आप अपनी शब्दावली का विस्तार करेंगे, ज्ञान का निर्माण करेंगे, तथा अपनी कल्पनाशीलता को बढ़ाएँगे।  लिखे हुये किसी लेख को या किसी कथा की प्रस्तुति को संगठित करने की विभिन्न विधियों को जानिए। अन्य लेखकों के, समान विषय पर, दृष्टिकोणों की तुलना करने का प्रयास करिए ताकि आप यह देख सकें कि वे किस प्रकार से एक दूसरे के समान हैं, और किसे प्रकार से भिन्न हैं। उदाहरण के लिए, टोल्स्टोय लिखित Death of Ivan Ilych, तथा हेमिंगवे लिखित The Snows of Kilimanjaro की तुलना करें। याद रखिए कि चाहे आप अकाल्पनिक या अकादमिक लेखन ही क्यों न कर रहे हों, उत्तम लेखन के उदाहरणों का अध्ययन करने से आप अपना सुधार कर सकेंगे। आप विचारों के सम्प्रेषण की जितनी अधिक संभावनाओं से परिचित हो पाएंगे, आपका लेखन भी उतना ही वास्तविक तथा विभिन्नतापूर्ण हो सकता है। शायद आपको एहसास नहीं होगा परंतु पुस्तकें, मूवीज़ तथा अन्य मीडिया, महान साहित्य के संदर्भों और श्रद्धांजलि से भरे पड़े हैं। कुछ क्लासिक्स को पढ़ने से आप अपने सांस्कृतिक ज्ञान के कोश का निर्माण कर सकेंगे, जिससे आपका लेखन अच्छी जानकारी से भरपूर हो जाएगा। यह संभव है कि The Catcher in the Rye को पढ़ लिया जाये और या तो वह “समझ में नहीं आए”, या उसका मूल्य तत्काल न समझा जा सके। यदि ऐसा होता है तब उस कृति के संबंध में एक या दो निबंध पढ़ने का प्रयास करिए ताकि आप यह जान सकें कि वह क्यों इतनी प्रभावशाली तथा कारगर थी। आपको उसमें अर्थ की अनेक ऐसे पर्तें मिल सकती हैं जो आपसे छूट गईं हों। अपने कौशल की वृद्धि कराने का एक तरीक़ा यह भी है कि समझ लिया जाये कि महान कृति को क्या चीज़ महान बनाती है। यह अकाल्पनिक और अकादमिक लेखन पर भी लागू होता है। अपने क्षेत्र में कुछ सम्मानित लेखकों की कृतियों के उदाहरण लीजिये और उनका विवेचन करिए। उनमें क्या उभयनिष्ठ है? वे कैसे काम करते हैं? वे ऐसा क्या कर रहे हैं जो कि आप स्वयं भी कर सकते हैं? नाटकों का लेखन प्रस्तुतीकरण के लिए ही किया गया है। यदि आपको कोई साहित्यिक कृति “समझ” में नहीं आई है, तब देखिये कि क्या वह कहीं प्रस्तुत की जा रही है। यदि आप प्रस्तुति नहीं खोज पाते हैं तो कृति को ज़ोर से पढ़िये। स्वयं को उन चरित्रों के अंदर डाल दीजिये। सुनिए कि जब आप उसे पढ़ते हैं तब वह भाषा कैसी लगती है। मूवी से कहीं अधिक, किसी नाटकीय प्रस्तुति में, शब्द जीवंत हो जाते हैं तथा लेखक की कलम तथा आपके कानों के बीच, केवल निर्देशक का विवेचन तथा कलाकार की प्रस्तुति मात्र ही फ़िल्टर होते हैं। साहित्य ही विचारों को प्राप्त करने का एकमात्र स्थान नहीं है – वास्तविक विश्व भी ऐसे शानदार लोगों, जगहों, और घटनाओं से भरा हुआ है जो आपके लेखकीय मस्तिष्क को प्रेरित करेंगे। एक अच्छा लेखक सदैव वर्तमान के महत्त्वपूर्ण मामलों से जुड़ा रहता है। यह सदैव ही होता है: आप एक शानदार उपन्यास पढ़ चुके होते हैं और तब आपके अंदर अपना कुछ लिखने की उत्तेजना भर जाती है। परंतु जब, आप अपनी मेज़ पर बैठते हैं, आपके शब्द अमौलिक लगते हैं, और प्रतीत होता है कि ये उसी लेखक की नक़ल हैं, जिसे आप अभी पढ़ रहे थे। आप महान लेखकों से चाहे जो भी सीख लें, परंतु आपको अपनी भाषा शैली को विकसित करने में सक्षम होने की आवश्यकता होती ही है। खुले लेखन के अभ्यास से, अपने पिछले कार्यों के पुनरीक्षण से, या केवल दौड़ते दौड़ते विचार करते हुये अपने मन मस्तिष्क को प्रभावों से साफ़ करना सीख लीजिये। कोई भी ऐसी वैसी नोटबुक नहीं, बल्कि एक मजबूत, अच्छी, जिसे आप अपने साथ कहीं भी ले जा सकें। विचार तो कहीं भी आ सकते हैं और आप तो उन अक्सर उड़ जाने वाले विचारों को उड़ने से पहले ही पकड़ने में सक्षम होना चाहेंगे बिलकुल उसी सपने की तरह जिसे आपने उस रात देखा था तथा जिसमें ...... वह कुछ ....जो उस समय ऐसा अच्छा सा था! शीर्षक, उपशीर्षक, विषय, चरित्र, स्थितियाँ, मुहावरे – जो भी आपकी कल्पना प्रस्फुटित करे, उसे जब आप तैयार हों, तब लिख डालिए। यदि आप सृजनात्मक रूप से प्रेरित नहीं महसूस करते हैं, तब परिस्थितियों के बारे में नोट्स लिखने का अभ्यास करिए। लिखिए की लोग कॉफी की दुकान में किस प्रकार से कार्य करते हैं। नोट करिए कि दोपहर के समाप्त होते समय कैसे सूर्य की किरणें आपकी मेज़ पर पड़ती हैं। ठोस विवरणों पर ध्यान देने से आपको अच्छा लेखक बनने में सहायता मिलेगी, चाहे आप कविता लिख रहे हों या समाचार पत्र के लिए लेख। जब आप एक नोटबुक भर चूकें, तब उसपर तिथियाँ डालते हुये तथा कुछ सामान्य टिप्पणी करके लेबल लगा लीजिये ताकि जब आपमें सृजनात्मकता की पुकार उठे तब आप उसका संदर्भ ले सकें। अपना लेखन सुधारने और अभिप्रेरित रहने का एक बढ़िया तरीक़ा है कि लोगों से बात की जाये और अपने कार्य पर उनका फ़ीडबैक प्राप्त किया जाये। एक स्थानीय या ऑनलाइन लेखन समूह खोज निकालिए। इन समूहों में, सदस्य, आमतौर पर एक दूसरे के लेखन को पढ़ते हैं और उन्हें जो पसंद या नापसंद होता है, या कैसे किसी कृति को सुधारा जा सकता है, इसपर चर्चा करते हैं। आपको शायद यह पता चल सकता है कि फ़ीडबैक देना और लेना, दोनों ही, आपके कौशल का निर्माण सीखने के लिए महत्त्वपूर्ण पाठ पढ़ने में आपकी सहायता करते हैं। कार्यशालाएँ केवल सृजनात्मक लेखकों के लिए ही नहीं होती हैं! अकादमिक लेखन भी मित्रों तथा सहकर्मियों को दिखाने से सुधारा जा सकता है। दूसरों के साथ कार्य करने से आपको भी दूसरों के साथ अपने विचार बांटने तथा उनके विचार सुनने की प्रेरणा मिलती है। डायरी लिखिए, पत्र मित्र को पत्र लिखिए, या कुछ भी लिखने के लिए एक घंटे का समय अलग निकाल लीजिये। बस एक विषय चुन लीजिये और लिखना शुरू कर दीजिये। विषय क्या है, इससे कोई मतलब नहीं है – मतलब तो केवल लिखने से है। लिखते जाइए। और लिखते जाइए। लेखन एक ऐसा कौशल है जिसके लिए अभ्यास की आवश्यकता होती है, और इस क्षमता को आप उचित प्रशिक्षण से और भी सशक्त बना सकते हैं तथा पोषित कर सकते हैं। आवश्यक नहीं है कि यह जटिल हो, क्योंकि यह कथानक को दिशा देने की एक विधि है। जैसे कि, हिन्दी फ़िल्मों का शास्त्रीय कथानक होता है: लड़का लड़की से मिलता है, लड़के को लड़की प्राप्त हो जाती है, लड़के से लड़की का विछोह हो जाता है, लड़के को लड़की फिर से मिल जाती है। (भाग दौड़ के दृश्य बाद में जोड़े जाते हैं।) लोभ यह हो सकता है कि लिखना शुरू कर दिया जाये, और जैसे जैसे कथानक आगे बढ़े, उसमें आने वाले मोड़ों को खोजने का प्रयास करते रहा जाये। ऐसा मत करिए! सीधी सादी रूपरेखा भी आपको पूरी तस्वीर देखने में सहायता करेगी तथा आपको घंटों तक दोबारा लिखने से बचा लेगी। मूल प्रारूप से शुरुआत करिए और फिर एक एक भाग का विस्तार करते जाइए। अपनी कहानी में कम से कम मुख्य पात्रों, स्थानों, काल, तथा मनोभाव भर कर परिपूर्णता दीजिये। जब आपकी रूपरेखा में ऐसा कोई भाग हो जिसका विवरण देने में कुछ शब्दों से अधिक की आवश्यकता हो, तब उस भाग को प्रबंध करने योग्य हिस्सों में तोड़ने के लिए एक उप-रूपरेखा का निर्माण करिए। उनमें से प्रत्येक को अपनी एक कहानी दीजिये, तथा चाहे आप यह जानकारी अपनी कहानी में नहीं भी दें, तब भी यह अनुभूति मिल ही जाएगी कि आपका वह पात्र किसी दी हुयी परिस्थिति में क्या करता। यदि आपको एकाएक एक शानदार आइडिया उस परिस्थिति को सुलझाने के लिए आता है, जो कि कहानी के अंत में हो, परंतु आप अभी प्रथम अध्याय पर ही हों, उसे लिख डालिए! कभी भी किसी विचार को व्यर्थ न जाने दीजिये। अब आप अपनी “कच्ची प्रति, जिसे प्रथम प्रारूप भी कहा जाता है, शुरू करने के लिए तैयार हैं! अपनी रूपरेखा का उपयोग करते हुये चरित्रों, तथा कहानी को शरीर प्रदान करिए। स्वयं को यहाँ पर फंसाइए मत। प्रारूप लेखन के समय बिलकुल उचित शब्द की खोज महत्त्वपूर्ण नहीं है। उससे कहीं महत्त्वपूर्ण यह है कि आप अपने सारे विचार वहाँ ला सकें ताकि आप उनके साथ खिलवाड़ कर सकें। अपनी कहानी को अपनी बात कहने दीजिये और शायद आप स्वयं को अनपेक्षित परंतु अत्यंत दिलचस्प दिशा में जाता हुआ पाएँ। आप अभी भी निर्देशक हैं, परंतु उत्प्रेरण के लिए तैयार रहिए। आप पाएंगे कि यदि आपने अपने पात्रों के संबंध में यह पर्याप्त विचार किया है, कि वे कौन हैं, क्या चाहते हैं, और क्यों चाहते हैं, तब वे आपको निर्देशित करेंगे कि आप कैसे लिखें। अभी ही चीज़ों को फाइन ट्यूनिंग करने में मत उलझिए, केवल अपनी कहानी के नाटक को कागज़ पर उतार दीजिये। यदि कहानी के 2/3 भाग समाप्त होने पर आपको यह एहसास होता है कि कोई पात्र वास्तव में अमेरिका में राजदूत है, तब इसको नोट कर लीजिये और कहानी को उसे राजदूत बनाते हुये ही समाप्त करिए। जब तक आप पहला प्रारूप समाप्त न कर लें तब तक वापस जाकर उसकी भूमिका का पुनर्लेखन मत शुरू करिए। पहला प्रारूप, याद है? अब आपको शुरू से लिखना है, इस बार आपको कहानी का पूरा विवरण मालूम है जिससे सभी पात्र कहीं अधिक वास्तविक और विश्वास योग्य हो जाएँगे। अब आप “जान लेंगे” कि वह हवाई जहाज़ पर क्यों है, और “वह लड़की” क्यों गुंडों की तरह कपड़े पहने है। जब तक आप अपना दूसरा प्रारूप पूरा कर चूकेंगे, आपके पास अपनी कहानी, अपने पात्र, मुख्य कथानक, तथा उप-कथानक के संबंध में सारी जानकारी परिभाषित हो चुकी होगी। अब जब आपने दूसरा प्रारूप सम्पन्न कर लिया है, तब यह पढ़ने का समय आ गया है – यदि संभव हो, तो अनासक्त रूप से, ताकि आप कम से कम निष्पक्ष होने का, प्रयास तो कर सकें। इसको ऐसे कुछ विश्वसनीय मित्रों के साथ बाँटिए जिनके मत का आप सम्मान करते हों। पढ़ने के उपरांत अपने बनाए हुये नोट्स, तथा अपने मित्रों तथा प्रकाशकों के नोट्स के साथ अपनी कहानी को एक बार फिर पढ़िये और साथ ही साथ, उसको अंतिम रूप भी देते जाइए। कथानक के झोलों को कस दीजिये, संघर्षों को सुलझा दीजिये, और जो चरित्र कहानी को आगे न बढ़ा रहे हों, उन्हें हटा दीजिये।
पैसिव के स्थान पर ऐक्टिव वॉइस का उपयोग करिए: सशक्त शब्दों का उपयोग करिए: लच्छेदार बातों से बचिए: दिखाये, बताइये मत: रूढ़ोक्तियों से बचिए: सामान्यीकरण से बचिए: जो भी आप कहते हैं, उसका समर्थन होना चाहिए: रूपक और उपमाओं का उपयोग सावधानी से करिए: नियमों को तोड़ दीजिये: सम्पादन, और सम्पादन: चाहे आप नया, महान उपन्यास लिखने वाले हों, या वैज्ञानिक जर्नल में लेख, अपनी विधा में श्रेष्ठ लेखन के उदाहरणों से परिचित होने से आपका अपना लेखन सुधारने में सहायता मिलेगी: अपनी संस्कृति में चलने वाले संकेतों को जान लीजिये: सुनिश्चित करिए कि आपको समझ में आए कि कोई क्लासिक कृति “क्यों” महान समझी जाती है: नाटक देखने जाइए: पत्रिकाएँ, समाचार पत्र, तथा कुछ भी पढ़िये: जानिए कि कब आपको अपने ऊपर पड़े प्रभाव को लिख डालना चाहिए: नोटबुक ख़रीदिए: मन में आने वाले सभी विचारों को लिख डालिए: अपनी नोटबुक भर डालिए और चालू रहिए: लेखन कार्यशाला में शामिल हो जाइए: प्रतिदिन लिखिए: विषय चुन कर अपनी कथा का सामान्य प्रारूप बना लीजिये: रूपरेखा लिखिए: अपनी कहानी की रूपरेखा में नए पात्रों को जोड़ने और उन्हें वे जो भी हैं, उसे क्या बनाता है, सम्मिलित करने के लिए कुछ स्थान रखिए: इधर से उधर जाने में हिचकिचाइए मत: प्रथम प्रारूप लिखिए: अपनी कहानी से ही निर्देशित होइए: प्रथम प्रारूप समाप्त करिए: फिर से लिखिए: अंत तक लिख डालिए: अपनी कहानी पढ़िये और बाँटिए: अंतिम प्रारूप लिखिए:
https://www.wikihow.com/Improve-Your-Writing-Skills https://www.wikihow.com/Improve-Your-Writing-Skills https://www.wikihow.com/Improve-Your-Writing-Skills https://www.wikihow.com/Improve-Your-Writing-Skills
Improving the Basics Reading for Writing Practicing Your Skills Crafting a Story